Държавен вестник, бр. 9, 2011 г., стр. 17

БРОЙ  9	
Д Ъ Р Ж А В Е Н  В Е С Т Н И К 	
СТР.  17  
предложенията, направени от парламентарно 
представените партии и коалиции от партии 
и от партиите и коалициите от партии, които 
имат членове на Европейския парламент, но не 
са парламентарно представени.
(6) Общият брой на членовете на Централ­
ната избирателна комисия се определя по реда 
на ал. 7 – 10.
(7) Парламентарно представените партии 
и коалиции от партии правят предложение за 
общо 19 членове на Централната избирател­
на комисия, включително тези по ал. 2. При 
назначаването на състава на Централната из­
бирателна комисия се запазва съотношението 
между парламентарно представените партии и 
коалиции от партии, като се използва методът 
на най-големия остатък.
(8) Партиите и коалициите от партии, които 
имат членове на Европейския парламент, но не 
са парламентарно представени, имат право на 
по един свой член в Централната избирателна 
комисия, извън броя на членовете по ал. 7.
(9) В случай че общият брой на членовете на 
Централната избирателна комисия, определен по 
реда на ал. 7 и 8, е четно число, парламентарно 
представената партия или коалиция от партии 
с най-голям неоползотворен остатък предлага 
още един член на Централната избирателна 
комисия. При равни остатъци се тегли жребий 
между партиите и коалициите от партии с равни 
остатъци. 
(10) В случай че партията или коалицията 
от партии, която следва да посочи член при 
условията на ал. 9, формира мнозинство в 
Централната избирателна комисия, това право 
се предоставя на партията или коалицията от 
партии със следващия най-голям неоползотворен 
остатък. При равни остатъци се тегли жребий 
между партиите и коалициите от партии с равни 
остатъци. 
(11) Секретарят на Централната избирателна 
комисия се избира от състава на комисията, 
назначена по реда на ал. 1 – 10, при спазване 
изискването на чл. 15, ал. 3, изречение второ.
(12) Не по-късно от 60 дни преди изтичането 
на мандата на Централната избирателна комисия 
президентът на републиката назначава с указ 
новите членове на комисията при спазване 
изискванията на ал. 1 – 10.
(13) Членовете на Централната избирателна 
комисия продължават да изпълняват своите 
правомощия до встъпване в длъжност на но­
вите членове.
Възнаграждение
Чл. 24. (1) При произвеждане на избори 
за народни представители, за президент и ви­
цепрезидент на републиката и за членове на 
Европейския парламент от Република България 
членовете на Централната избирателна комисия 
получават месечно възнаграждение за периода 
от 75 дни преди изборния ден до 45 дни след 
датата на изборите.
(2) При произвеждане на избори за об­
щински съветници и кметове членовете на 
Централната избирателна комисия получават 
месечно възнаграждение за периода от 90 дни 
преди изборния ден до 45 дни след датата на 
изборите. 
(3) Възнаграждението на председателя на 
Централната избирателна комисия е в размер, 
равен на основната месечна работна заплата 
за длъжността „министър“, възнаграждението 
на заместник-председателите и секретаря е в 
размер 90 на сто, а на членовете – 85 на сто, 
от възнаграждението на председателя на Цен­
тралната избирателна комисия.
(4) В случаите по ал. 1 за периода от 45 дни 
след датата на изборите до 75 дни преди датата 
на следващите избори членовете на Централната 
избирателна комисия получават възнаграждения 
за заседания, в които са участвали, и дежурства 
в размер 70 на сто от ставката за един работен 
ден от възнаграждението по ал. 3.
(5) В случаите по ал. 2 за периода от 45 дни 
след датата на изборите до 90 дни преди датата 
на следващите избори членовете на Централната 
избирателна комисия получават възнаграждения 
за заседания, в които са участвали, и дежурства 
в размер 70 на сто от ставката за един работен 
ден от възнаграждението по ал. 3.
(6) При отсъствие от заседание по неува­
жителни причини на член на комисията не се 
заплаща възнаграждение за това заседание.
Предсрочно прекратяване на пълномощията
Чл. 25. (1) Пълномощията на член на Цен­
тралната избирателна комисия се прекратяват 
предсрочно:
1. по собствено желание;
2. при влизане в сила на присъда, с която 
е наложено наказание лишаване от свобода;
3. при поставяне под запрещение;
4. при трайна фактическа невъзможност да 
изпълнява задълженията си повече от 6 месеца;
5. при несъвместимост;
6. по искане на предложилата го партия или 
коалиция от партии;
7. ако не участва по неуважителни причини 
в три поредни или в общо пет заседания през 
годината;
8. при смърт.
(2) Централната избирателна комисия с ре­
шение прекратява предсрочно пълномощията 
след запознаване и обсъждане на документите 
и другите доказателства, установяващи настъп­
ването на обстоятелство по ал. 1. Решението 
по ал. 1, т. 4, 5, 6 и 7 може да се обжалва пред 
Върховния административен съд в срок до три 
дни от съобщаването му.
(3) Върховният административен съд се 
произнася в срок до три дни от постъпване 
на жалбата с решение, което не подлежи на 
обжалване.